**Извештај о раду Управе за дуван у 2020. години**

1. У току 2020. године је:
   * **издато 11.113 дозвола** за трговину на мало дуванским производима;
   * **обрађено 12.065 извештаја** привредних субјеката који послују на тржишту дувана и дуванских производа;
   * регистровано **176 марки дуванских производа**;
   * у Евиденциону листу уписано **900 физичких лица произвођача дувана**;
2. **Остварени директни приходи** у буџет Републике Србије:

* **203.983.700,00 динара** на име наканада за обављање делатности производње и промета дувана и дуванских производа и
* **5.094.920,00** динара на име републичких административних такси.

1. Доношење и примена измена и допуна Закона о дувану, као и **континуиране активности Управе на спровођењу закона и праћењу стања на тржишту**, допринеле су самом уређењу тржишта и **наплати прихода од акциза на дуванске прерађевине у износу од 109 милијарди динара**, што за **4% превазилази пројектоване приходе** од акциза у 2020. години.
2. **Нелегални промет** - Изменама и допунама Закона о дувану, свакодневним праћењем стања на тржишту, достављањем извештаја надлежним инспекцијским органима и МУП-у, као и учешћем Управе у раду **Радне групе за борбу против кријумчарења дувана** током 2020. године **спречено је да се на тржишту појави 173 тоне нелегално произведеног дувана**, што би на име неплаћених акциза износило **11 милиона евра**.

Од формирања Радне групе па до данас, у заједничким акцијама **уништено је 250 ha нелегалних засада дувана**, што би за буџет Републике Србије значило штету у износу 327 милиона евра. Овим активностима **смањен је број** нелегалних засада дувана **за 87% у односу на 2016. годину**.

1. **Дигитализација адиминистративних поступака** - Управа за дуван **први је државни орган који је успоставио дигитализоване поступке** у оквиру Програма за поједностављење административних поступака и регулативе „е-Папир“ за период 2019-2021. године. **Дигитализовано је пет поступака** Управе за дуван и усвојене су препоруке за **поједностављење 39 административних поступака** у циљу побољшања услова пословања привредних субјеката смањењем административног оптерећења.
2. **Израда интегрисаног информационог система Управе** - У складу са Акционим планом Ревидираног програма реформе управљања јавним финансијама за период јул 2019. – децембар 2020. године **започета је израда интегрисаног информационог система који ће објединити све регистре и евиденционе листе које Управа води**, чија финализација је планирана за април 2021. године.

Увођењем новог информационог система омогућава се формирање базе податка, размена података са другим државним органима, као и унапређење безбедности података које води Управа.

1. **Активности у вези с ЕУ интеграцијама** - Управа за дуван је реализовала све предвиђене активности у оквиру Преговарачке групе 28, за област контроле дувана кроз извештавање о спровођењу Националног програма за усвајање правних тековина ЕУ (НПАА) и учешће у изради Нацрта Преговарачке позиције 28.

1. **Реализоване активности** у оквиру **пројекта Правна подршка преговорима – PLAC III** за Преговарачко поглавље 28, у циљу постизања високог нивоа имплементације националног законодавства с правним тековинама ЕУ.
2. **Извештавање Секретаријата Оквирне конвенције о контроли дувана** - Управа за дуван је заједно са осталим надлежним органима узела учешће у извештавању о непретку у **имплементацији Протокола о елиминацији незаконите трговине дуванским производима**.